71. Narva klindiorg lõikub ligi 2 km pikkuselt, 200-300 m laiuselt ning kuni 20 m sügavuselt paeplatoosse, mis on siin tasemel u 25 m ümp. Klindioru lõpus, kahel pool kuni 800 m pikkust ja kuni 200 m laiust Kreenholmi saart, on kuni 6,5 m kõrgused joaastangud. Jõgi langeb nende ja mitme madalama astanguga u 0,5 km lõigul ligi 10 m. Narva on vepsa keeles 'kosk' ja kosele Taani kuningalt Valdemar IV-lt 1345. aastal linnaõigused saanud Narva suuresti oma olemasolu võlgnebki.